CELEX: 32017R1268
Language: bg
Date: 2017-07-11 00:00:00
Title: Регламент за изпълнение (ЕС) 2017/1268 на Комисията от 11 юли 2017 година относно класирането на някои стоки в Комбинираната номенклатура

14.7.2017   
            
            
               BG
            
            
               Официален вестник на Европейския съюз
            
            
               L 183/6
            
         РЕГЛАМЕНТ ЗА ИЗПЪЛНЕНИЕ (ЕС) 2017/1268 НА КОМИСИЯТА
   от 11 юли 2017 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да бъде ползвана от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 юли 2017 година.
      
         
            За Комисията,
         
         
            от името на председателя,
         
         Stephen QUEST
         
            Генерален директор
         
         
            Генерална дирекция „Данъчно облагане и митнически съюз“
         
      
   
   
      (1)  ОВ L 269, 10.10.2013 г., стр. 1.
   
      (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Продукт под формата на бели восъчни гранули с диаметър приблизително 1 mm, получени от рафинирано палмово масло.
                  Продуктът се състои от:
                  
                              —
                           
                           
                              хидрогениран твърд палмов стеарин;
                           
                        
                              —
                           
                           
                              нехидрогениран твърд палмов стеарин;
                           
                        
                              —
                           
                           
                              вещество за придаване на блясък (приблизително 0,01 % тегловно).
                           
                        Палмовият стеарин, получен от палмово масло, се подлага на многоетапно фракциониране, а твърдият стеарин (твърдата фракция) се отделя от мекия стеарин. След това една част от твърдия стеарин се подлага на процес на хидрогениране и се смесва с нехидрогенираната част от твърдия стеарин и с веществото за придаване на блясък. После полученият продукт се подлага на процес на гранулиране.
                  Продуктът има характеристиките на восък и се използва като суровина за производството на свещи.
                  Температурата на прокапване е 59,2 ± 0,5 °C, а вискозитетът, измерен с ротационен вискозиметър, не превишава 10 Pa.s. при температура, която е с 10 °C над температурата на прокапване.
                  Продуктът е опакован в торби по 25 kg.
               
               
                  3404 90 00 
               
               
                  Класирането се определя от разпоредбите на общи правила 1 и 6 за тълкуването на Комбинираната номенклатура, забележка 5, първи параграф, буква а) към глава 34 и текста на кодове по КН 3404  и 3404 90 00 .
                  Класирането в позиция 1516  се изключва, защото продуктът е смес от хидрогениран твърд стеарин и нехидрогениран твърд стеарин. Продуктът е приготвен по такъв начин, че не попада в обхвата на позиция 1516 , и не е нито масло, нито мазнина. Освен това наличието на вещество за придаване на блясък създава невъзможност за класиране на продукта в позиция 1516 .
                  Класирането в позиция 1517  се изключва, защото продуктът не е хранителна смес или препарат от обхвата на позиция 1517 .
                  Класирането в позиция 1521  се изключва, защото продуктът се състои главно от палмов стеарин, който е триглицерид.
                  Съгласно забележка 5, първи параграф, буква а) към глава 34 органичните продукти с характеристика на восъци, получени по химичен способ, дори разтворими във вода, попадат в обхвата на позиция 3404 . Продуктът отговаря и на критериите за изкуствен восък (вж. също Обяснителните бележки към Хармонизираната система, в частта, отнасяща се до позиция 3404 , буква А).
                  Следователно продуктът трябва да се класира в код по КН 3404 90 00  като друг изкуствен восък или восъчен препарат.